Carnival Cruise Lines

Carnival Cruise Lines on Carnival Corporation & plc asutaja-aktsiaselts ja suurim laevakompanii mitte ainult Carnival Corporationi koosseisus, vaid reisijate arvu järgi ka maailmas. Ettevõte peakorter asub Miamis. Carnival Cruise Lines on üks alliansi "World's Leading Cruise Lines" 6 liikmest. 2011. aastal kuulus Carnival Cruise Linesile kruiisireiside turust 21,1%. Ettevõte tegi raha sellega, et hakkas korraldama teistest kruiisiettevõtetest lühemaid ja järelikult odavamaid reise. Carnival Cruise Lines on tuntud Las Vegase stiilis sisustuse ja meelelahutuste poolest. Ettevõte ise kutsub oma laevu Lõbulaevadeks (The Fun Ships) ja laevadel pakutakse reisijatele väga mitmesuguseid tegevusi. Ettevõtte tunnuseks on kujunenud laeva korsten, mis on USA lipu värvides punane, sinine ja valge ning vaala saba kujuliselt kaheharuline. Ettevõtte maskott on Lõbulaeva Freddy (Fun Ship Freddy), kes on samuti laeva korstna kujuline. 1972 asutas Iisraeli rikkaim kodanik Theodore Arison Carnival Cruise Linesi Bostonis asuva American International Travel Service'i tütarettevõttena Miamis. 1982 ehitati esimene üle hulga aastate uus laev Tropicale. 1988 osteti Holland-America Line. Alates 1993 kehtib nimi Carnival Cruise Lines ainult asutaja-aktsiaseltsi kohta. Emaettevõte ja selle tütaettevõtted koos nimetati Carnival Corporationiks. Aastail 1990–98 valmis 8 Fantasy-klassi laeva Helsingis, nende kogumahutavus on üle 70 000. 1996 ehitati Carnival Destiny, maailma esimene laev kogumahutavusega üle 100 000. Aastail 2001–03 valminud 4 Spirit-klassi laeva kogumahutavusega üle 85 000 valmisid samuti Helsingis, teised selle laevakompanii laevad on ehitatud Itaalias Fincantieri laevatehastes. 21. septembril 2009 võeti kasutusse laevakompanii suurim laev Carnival Dream. 2004 käivitus projekt, mille abil Carnival Cruise Lines soovib välja töötada laeva kogumahutavusega üle 200 000. Kui see valmis saaks, oleks see maailma kõigi aegade suurim kruiisilaev. Kõik need laevad on valminud Helsingis Kvaerner Masa Yards laevatehases. Kõigis laevades on 1026 kajutit ja laevaperes on 920 liiget. Need laevad on ettevõttes Carnival Cruise Lines kasutusel alates valmimisest kuni tänapäevani. Kõik need laevad on valminud Itaalias Monfalcones Fincartieri S.p.A. laevatehases. Need laevad on ettevõttes Carnival Cruise Lines kasutusel alates valmimisest kuni tänapäevani. Kõik need laevad on valminud Helsingis Kvaerner Masa Yards AB laevatehases. Igaühes neist on 1062 kajutit ja igaühe laevaperes on 961 liiget. Need laevad on ettevõttes Carnival Cruise Lines kasutusel alates esmareisist kuni tänapäevani. Kõik need laevad on valminud Itaalias Monfalcones Fincartieri S.p.A. laevatehases. Igaühes neist on 1487 kajutit ja igaühe laevaperes on 1160 liiget. Need laevad on ettevõttes Carnival Cruise Lines kasutusel alates valmimisest kuni tänapäevani. See laev on valminud Itaalias Monfalcones Fincartieri S.p.A. laevatehases. Selles on 1503 kajutit ja laevaperes on 1160 liiget. See laev on ettevõttes Carnival Cruise Lines kasutusel alates valmimisest kuni tänapäevani. Kõik need laevad on valminud Itaalias Monfalcones Fincartieri S.p.A. laevatehases. Need laevad on ettevõttes Carnival Cruise Lines kasutusel alates valmimisest kuni tänapäevani. Carnival Cruise Line Fact Sheet (inglise keeles) Kontserni ajalugu (inglise keeles) "Fakta om fartyg". Originaali arhiivikoopia seisuga 5.09.2012. Vaadatud 3.08.2013. (rootsi keeles) Carnival Legend Fast Facts (inglise keeles) Last known flag Carnival Corporation & plc sait